《又次前韵》
宋代·陈著

吁嗟天数不人由，举目江河万里愁。
为厉可无忠义鬼，觅封忍见笑谈侯。
功名只作无时看，气节须从险处留。
归去来辞非浪赋，曾知此老此心不。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。